Document ID: 32006D0613

PÄÄTÖS N:o 204,
tehty 6 päivänä lokakuuta 2005,
neuvoston asetusten (ETY) N:o 1408/71 ja (ETY) N:o 574/72 soveltamiseksi tarvittavista mallilomakkeista (E 200 -sarja)
(ETA:n kannalta ja EU:n ja Sveitsin välisen sopimuksen kannalta merkityksellinen teksti)
(2006/613/EY)
SIIRTOTYÖLÄISTEN SOSIAALITURVAN HALLINTOTOIMIKUNTA, joka
ottaa huomioon sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71 (1) 81 artiklan a alakohdan, jonka mukaisesti hallintotoimikunnan tehtävänä on käsitellä kaikkia hallinnollisia kysymyksiä, jotka johtuvat asetuksen (ETY) N:o 1408/71 ja myöhempien asetusten säännöksistä,
ottaa huomioon asetuksen (ETY) N:o 1408/71 täytäntöönpanomenettelystä annetun asetuksen (ETY) N:o 574/72 (2) 2 artiklan 1 kohdan, jonka mukaisesti hallintotoimikunnan tehtävänä on laatia asetusten (ETY) N:o 1408/71 ja (ETY) N:o 574/72 soveltamisessa tarvittavien asiakirjojen mallit,
ottaa huomioon neuvoston asetusten (ETY) N:o 1408/71 ja (ETY) N:o 574/72 soveltamiseksi tarvittavista mallilomakkeista (E 201-E 207, E 210, E 213 ja E 215) 10 päivänä joulukuuta 2001 tehdyn päätöksen N:o 184 (3),
ottaa huomioon neuvoston asetuksen (ETY) N:o 574/72 soveltamiseksi tarvittavista mallilomakkeista (E 210 ja E 211) 10 päivänä joulukuuta 2002 tehdyn päätöksen N:o 188 (4),
sekä katsoo seuraavaa:
(1)
Toukokuun 1 päivänä 2004 toteutunut Euroopan unionin laajentuminen edellyttää E 200 -sarjan lomakkeiden muuttamista.
(2)
Euroopan talousalueesta 2 päivänä toukokuuta 1992 tehdyn sopimuksen (ETA-sopimus), sellaisena kuin se on täydennettynä 17 päivänä maaliskuuta 1993 tehdyllä pöytäkirjalla, liitteellä VI pannaan täytäntöön asetukset (ETY) N:o 1408/71 ja (ETY) N:o 574/72 Euroopan talousalueella.
(3)
Euroopan yhteisö ja sen jäsenvaltiot sekä Sveitsin valaliitto ovat tehneet henkilöiden vapaasta liikkuvuudesta sopimuksen (Sveitsin sopimus), joka tuli voimaan 1 päivänä kesäkuuta 2002. Sopimuksen liitteessä II viitataan asetuksiin (ETY) N:o 1408/71 ja (ETY) N:o 574/72.
(4)
Käytännön syistä lomakkeiden, joita käytetään Euroopan unionissa ja ETA-sopimuksen ja Sveitsin sopimuksen nojalla, olisi oltava identtiset,
ON PÄÄTTÄNYT SEURAAVAA:
1.
Hyväksytään malliasiakirjat E 202 ja siihen kuuluvat lisäsivut N:o 1-9, E 203 ja siihen kuuluvat lisäsivut N:o 1-16, E 204 ja siihen kuuluvat lisäsivut N:o 1-9, E 205(BE), (CZ), (DK), (DE), (EE), (GR), (ES), (FR), (IE), (IT), (CY), (LV), (LT), (LU), (HU), (MT), (NL), (AT), (PL), (PT), (SI), (SK), (FI), (SE), (UK), (IS), (LI), (NO), (CH), E 207, E 210, E 211, E 213 ja siihen kuuluvat lisäsivut N:o 1-5 sekä E 215 ja siihen kuuluva lisäsivu tähän päätökseen liitettyjen lomakkeiden mukaisesti.
2.
Jäsenvaltioiden toimivaltaisten viranomaisten on toimitettava asianomaisten saataville liitteenä olevien mallien mukaiset lomakkeet. Kyseisten lomakkeiden on oltava saatavilla yhteisön virallisilla kielillä, ja eri toisintojen on oltava asettelultaan täysin identtisiä, jotta jokaisen, jolle lomake on osoitettu, on mahdollista saada painettu lomake omalla kielellään.
3.
Tämä päätös, jolla korvataan päätökset N:o 184 ja N:o 188, julkaistaan Euroopan unionin virallisessa lehdessä. Sitä sovelletaan sen julkaisemista seuraavan kuukauden ensimmäisestä päivästä.

Labels: 12
18
9
0